false

Maksaako oikaisuvaatimuksen tekeminen

YTL perii oikaisuvaatimuksesta 50 euroa. Maksu palautetaan, mikäli pistemääräsi nousee.

Tarvitsenko opettajan apua?

Oikaisuvaatimuksen voi tehdä kokelas itse, alle 18-vuotiaan kokelaan huoltaja tai kokelaan valtuuttama henkilö. Tämä valtuutettu henkilö voi olla oma opettajasi tai kuka tahansa muu henkilö. Opettaja ei siis voi tehdä oikaisuvaatimusta ilman sinun valtuutustasi.

Mitä oikaisuvaatimukseen täytyy kirjoittaa?

Jotta arvosanasi korottumisen mahdollisuudet kasvaisivat, täytyy oikaisuvaatimus perustella hyvin. Tämä voi olla vaikeaa ja vaatia asiantuntemusta opettajaltasi. Kuitenkaan aina opettajallasi ei ole aikaa, mahdollisuutta tai halua auttaa sinua oikaisuvaatimuksen tekemisessä. ”Varmuuden vuoksi” oikaisuvaatimusta ei kannata turhaan tehdä, sillä ilman hyviä perusteluita lisäpisteitä ei tule. Oikaisuvaatimuksessa tulee selkeästi perustella, missä kohtaa arvostelua virhe on tapahtunut. Hyvän vastauksen piirteet auttavat tämän arvioinnissa.

Tarvitsen apua oikaisuvaatimuksen tekemiseen!

Jos et ole varma, onko sinulla mahdollisuuksia saada lisäpisteitä tai jos tarvitset apua oikaisuvaatimuksen tekemiseen, voit ottaa yhteyttä meihin. Voimme katsoa fysiikan ja/tai kemian kokeesi läpi jokaisen tehtävän osalta ja arvioida mahdollisuutesi lisäpisteisiin. Kerromme, missä tehtävissä sinulla voisi olla mahdollisuus lisäpisteisiin ja tarvittaessa autamme sinua oikaisupyynnön tekemisessä.

Mitä apu maksaa?

15 eurolla luemme fysiikan tai kemian kokeesi huolellisesti läpi ja arvioimme mahdollisuutesi lisäpisteisiin. Saat myös vinkit, mihin oikaisuvaatimuksessa kannattaa vedota, jos löydämme mahdollisuutta oikaisuun.

30 eurolla kirjoitamme oikaisuvaatimuksen perustelut puolestasi. Olet kuitenkin itse vastuussa oikaisuvaatimuksen toimittamisesta oikeaoppisesti. Tuemme kuitenkin sinua mahdollisissa ongelmatilanteissa.

Oletko itse opettaja?

Olen työskennellyt vuodesta 2018 kansanopistossa lukiosta päässeiden, yliopistoon haluavien opiskelijoiden kanssa. Todistusvalinnan muutosten myötä suuri osa opiskelijoistani yrittää korottaa ylioppilastutkinnon arvosanaa, ja minä tuen heitä siinä fysiikan ja kemian osalta. Tämän vuoksi olen perehtynyt etenkin fysiikan ylioppilaskokeeseen ja sen pisteytykseen, vaikka en itse olekaan töissä lukiossa.

Miten otan teihin yhteyttä?

Lähetä meille viesti alla olevan yhteydenottolomakkeen kautta. Asioinnin nopeuttamiseksi voit jo lisätä viestin liitteeksi Opintopolusta ladatun ylioppilaskokeesi, mutta tämä ei ole pakollista. Vastaamme sinulle päivisin yleensä viimeistään muutamassa tunnissa.

Liitetiedostojen lisääminen viestiin ei tällä hetkellä onnistu tämän lomakkeen avulla. Voit lisätä linkin tiedostoon viestissä, tai lähettää liitetiedoston myöhemmin sähköpostilla.